My Supersport van ongeveer dieselfde tyd het om 'n rede wat ek nie kon vasstel nie, so 15mm laer geloop aan die een kant as aan die ander kant. Ek het 'n "spacer" gemaak en dit tussen die bakkie en die bracket geïnstalleer wat die probleem opgelos het. Dis ook al 'n paar jaar gelede so ek kan nie nader detail verskaf nie want ons het nie meer die karavaan nie. 'n Karavaan werkswinkel of ingenieurswerke behoort te kan help.
Jy kan dalk ook na die moontlikheid kyk om na 14 duim wiele met bakkiebande te skuif. As jy dalk op die oomblik gewone motorbande op het, sal dit 'n aansienlike verskil maak. Daar is al baie hieroor op die Forum geskryf- soek maar bietjie. Selfs as jy op die 13" vellings bakkiebande opsit( as jy tans motorbande het) sal jy bietjie hoogte wen- die bakkiebande is gewoonlik hoër as motorbande. Hulle is 80% profiel terwyl motorbande gewoonlik aansienlik laer- 70% of 60% is. Hulle is ook gewoonlik 195 breed terwyl die bande waarmee die karavaan uitgekom het, 165 is. Dit maak dat die hoogte van die band ook ietwat hoër is. Gaan meet gerus die verskil by 'n bandehandelaar.
Probeer by instansies wat verskeidenheid van spiraalvere verskaf of vervaardig. Moontlik is daar 'n spiraalveer wat langer is en soek ook na 'n langer skokbreker wat by die lengte van die spiraalveer sal pas.